Άρης Ποντοκώμης Κοζάνης

Ο Αθλητικός Σύλλογος «Άρης» Ποντοκώμης ήταν ελληνικό ποδοσφαιρικό σωματείο το οποίο έδρευε στην Ποντοκώμη Κοζάνης και ιδρύθηκε το 1950.καταγραφή Αθλητικών σωματείων, ιστότοπος ΓΓΑ 

 Ιστορία 
Ο Άρης Ποντοκώμης ιδρύθηκε το 1950. Συμμετείχε σε 9 διοργανώσεις της Δ΄ Εθνικής (συλλέγοντας 462 βαθμούς, με συνολικά τέρματα 521-399). Πιο συγκεκριμένα, στο πρωτάθλημα της Δ΄ Εθνικής αγωνίστηκε τις χρονιές 1982-83, 1989-90, 1990-91, 1991-92, 1992-93, 1993-94, 1994-95, 1995-96, με τελευταία παρουσία την περίοδο 1998-99.Greece - List of Fourth Level Final Tables, Rec.Sport.Soccer Statistics Foundation 

Είχε κατακτήσει 3 φορές (1981-82, 1988-89 και 1997-98) το πρωτάθλημα Ε.Π.Σ. Κοζάνης. Επίσης είχε κατακτήσει 5 φορές συνολικά το κύπελλο Ε.Π.Σ. Κοζάνης, αποτελώντας για μεγάλο διάστημα τον πολυνίκη του θεσμού.

Το 2000 συγχωνεύτηκε με τον Οδυσσέα Μαυροδενδρίου (την πρώτη ομάδα του Ιεροκλή Στολτίδη), σωματείο από το γειτονικό χωριό Μαυροδένδρι και δημιούργησαν την «Α.Ε. Δημητρίου Υψηλάντη» η οποία μετά από ορισμένα χρόνια πορείας στη Δ΄ Εθνική διαλύθηκε το 2008.ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ/ΠΑΙΔΑΓΩΓΙΚΗ ΣΧΟΛΗ ΦΛΩΡΙΝΑΣ/ΤΜΗΜΑ ΝΗΠΙΑΓΩΓΩΝ, ΠΤΥΧΙΑΚΗ ΕΡΓΑΣΙΑ-Κεφάλαιο 2: Σύλλογοι Ποντοκώμης, Ανατολή Χατζηνικολάου, 2017

Η Ποντοκώμη πλέον εκπροσωπείται στα τοπικά ποδοσφαιρικά πρωταθλήματα από τον Αθλητικό Σύλλογο Ποντοκώμης ο οποίος ιδρύθηκε το 2010.

 Τίτλοι 
 Α΄ Ε.Π.Σ. Κοζάνης: 3 (1982, 1989, 1998)
 Κύπελλο Ε.Π.Σ. Κοζάνης: 5 (1988, 1991, 1992, 1994, 1998)

 Έδρα 
Έδρα της ποδοσφαιρικής ομάδας και των τμημάτων υποδομής ήταν το Δημοτικό Γήπεδο Ποντοκώμης.

 Παραπομπές 

 Πηγές 
 ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ/ΠΑΙΔΑΓΩΓΙΚΗ ΣΧΟΛΗ ΦΛΩΡΙΝΑΣ/ΤΜΗΜΑ ΝΗΠΙΑΓΩΓΩΝ, ΠΤΥΧΙΑΚΗ ΕΡΓΑΣΙΑ-Κεφάλαιο 2: Σύλλογοι Ποντοκώμης, Ανατολή Χατζηνικολάου, 2017
 Ελληνικό Ερασιτεχνικό Ποδόσφαιρο

Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1950
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1950